jkorsvik/nowiki_second_scrape_merged huggingface dataset:
Richard Stone

John Richard Nicholas Stone (født 30. august 1913 i London, død 6. desember 1991 i Cambridge) var en fremtredende britisk økonom, som vant Nobelprisen i økonomi i 1984 for å ha utviklet en regnskapsmodell for bruk på nasjonalt, og senere internasjonalt nivå. Han omtales gjerne som «nasjonalregnskapets far». 
Han var utdannet ved Westminster School ved University of Cambridge fra 1936. Etter endt utdannelse og frem  til andre verdenskrig, jobbet Stone ved Lloyd's Brokers. Under krigen jobbet Stone med James Meade som statistiker og økonom for den britiske regjeringen. Det var på denne tiden de utviklet en tidlig versjon av nasjonalregnskapets far. Etter krigen jobbet Stone som direktør ved den nye avdelingen for anvendt økonomi (1945–  1955) og som P.D. Leake-professor i finans og regnskap (emeritus fra 1980). Innenfor instituttet grunnla han Cambridge Growth Project, som utviklet Cambridge Multisectoral Dynamic Model of the British economy (MDM). Han ble etterfulgt som leder for Cambridge Growth Project av Terry Barker. Et selskap grunnlagt av medlemmer av instituttet, Cambridge Econometrics, ble grunnlagt i 1987 med Stone som den første ærespresident. Selskapet fortsetter å utvikle MDM og å bruke modellen til å foreta økonomiske prognoser.


== Referanser ==


== Eksterne lenker ==
(en) Sveriges Riksbanks pris i økonomisk vitenskap til minne om Alfred Nobel 1984 hos Nobelprize.org
(en) Richard Stone hos Nobelprize.org i forbindelse med tildelingen av Sveriges Riksbanks pris i økonomisk vitenskap til minne om Alfred Nobel 1984
Selvbiografi (engelsk)
KV44

KV44 er arkeologenes betegnelse på en grav i Kongenes dal i Egypt. Keramikkskår indikerer at graven ble laget i det Attende dynasti i oldtidens Egypt.
Graven ble brukt på nytt av det 22. dynasti for Tentkerer, første dame under Osorkon I.


== Litteratur ==
Carter, Howard:  Report on Tomb-Pit Opened on the 26th January 1901, in the Valley of the Kings Between no. 4 and no. 8.  I: ASAE 2 (1901), p. 144-145


== Eksterne lenker ==
Theban kartprosjekt: KV44 - Innbefatter detaljerte kart over de fleste gravene.
Jan Tinbergen

Jan Tinbergen (født 12. april 1903 i Haag, død 9. juni 1994 samme sted) var en nederlandsk økonom. Han mottok Sveriges Riksbanks økonomipris til minne om Alfred Nobel i 1969 (sammen med nordmannen Ragnar Frisch) for sine analyser av økonomiske prosesser og utvikling av dynamiske økonomiske modeller.
Han Tinbergen var sønn av Dirk Cornelis Tinbergen og Jeannette van Eek, og han var den eldste av fem søsken. Hans bror, Niko, mottok også en Nobelpris i 1973 (Nobelprisen i fysiologi eller medisin) for sitt arbeid innen atferdsbiologi, mens hans yngste bror, Luuk ble en kjent ornitolog. Tinbergen studerte matematikk og fysikk ved Universitetet i Leiden under Paul Ehrenfest. I 1929 tok han en filosofisk doktorgrad ved dette universitetet med sin tese som hadde tittelen «Minimumproblemen in de natuurkunde en de economie». I perioden 1929 til 1945 jobbet han, i tillegg til sitt professorat ved Erasmus-universitetet i Rotterdam, for det nederlandske statistiske byrå. 


== Referanser ==


== Eksterne lenker ==
(en) Sveriges Riksbanks pris i økonomisk vitenskap til minne om Alfred Nobel 1969 hos Nobelprize.org
(en) Jan Tinbergen hos Nobelprize.org i forbindelse med tildelingen av Sveriges Riksbanks pris i økonomisk vitenskap til minne om Alfred Nobel 1969
(en) Presentasjon på Nobelprisens hjemmeside
Negotiorum gestio

Negotiorum gestio eller uanmodet forretningsførsel er et rettslig begrep som innebærer at en person forvalter en annens interesser på dennes vegne uten først å ha fått godkjennelse eller anmodning om å gjøre det. Et eksempel er at en oppdager en vannlekkasje hos naboen som er på ferie, og straks bestiller rørlegger. Naboen vil da ha plikt til å betale for rørleggeren. Vilkåret er at det er snakk om en forholdsregel som en må gå ut fra at innehaveren ville ha ønsket foretatt om han hadde vært i stand til å treffe en avgjørelse selv. Reglene om negotiorum gestio kan gi krav på erstatning og de kan frita for straff, f.eks. vil en kunne gå fri for straff for innbrudd dersom en knuser naboens vindu for å stoppe vannlekkasjen. Som straffrihetsgrunn sees prinsippet ofte på som en del av nødretten.
Negotiorum gestio stammer fra romerretten og finnes som prinsipp i de fleste vestlige land. I Norge er reglene ulovfestede.


== Referanser ==
Ljubov Popova

Ljubov Sergejevna Popova (russisk: Любовь Сергеевна Попова); født 24. apriljul./ 6. mai 1889greg. i Ivanskoje, død 25. mai 1924 i Moskva) var en russisk kunstmaler. Hun tilhørte de russiske avantgardistene. Stilartene kubofuturisme og konstruktivisme gjennomsyrer hovedverkene hennes.


== Liv og arbeid ==
Popova ble født i landsbyen Ivanskoje ved Moskva. Etter å ha studert ulike typer kunst i flere år, sluttet hun seg til Vladimir Tatlin i Moskva og arbeidet sammen med han. Hennes verk fra denne tiden er preget av kubofuturisme. Sammen med Nadesjda Udaltsova la hun i 1912 ut på en studiereise til Paris. I Paris arbeidet hun videre sammen med Henri Le Fauconnier, Jean Metzinger og André Dunoyer Segonzac på Académie la Palette i bydelen Montparnasse. 1913 vendte Popova hjem til Russland, før hun i 1914 reiste til Frankrike og Italia, der hun kom i nærmere kontakt med futurismen.
Popova var medlem av gruppen Karo-Bube (Бубновый валет) som stilte ut verk i 1914 i Moskva. Hun deltok også i utstillingen 0,10 i Petrograd to år senere. Denne siste utstillingen markerte gjennombruddet for non-figurativ kunst i Russland. Popovas verk fra denne tiden er inspirert av suprematismen.
Fra 1918 arbeidet Popova som kunstprofessor. I 1921 tok hun del i en utstilling av konstruktivist-arbeid. Samme året fjernet hun seg fra malerkunsten, arbeidet i stedet med bok-, porselen- og tekstildesign og mye annet.
Popova døde i 1924 i Moskva av skarlagensfeber, 35 år gammel. En minneutstilling med hennes arbeid ble satt opp i desember det samme året.


== Galleri ==

		


== Referanser ==
Eger

Eger (tysk: Erlau) er en by ved elva Eger i det nordlige Ungarn. Den har 54 527 innbyggere (2014), og ligger øst for Mátrafjellene. Eger er fylkeshovedstad i Heves og den nest største byen i Nord-Ungarn (etter Miskolc. Byen er kjent for sitt slott, sine varme kilder, historiske bygninger slik som den nordligste tyrkiske minareten, sitt kjøkken og rødvin.
Eger er et utdannings- og kulturelt sentrum, med flere berømte museer og minnesmerker. Mest kjent er nok festningen og Ungarns nest største katedral, katedralen i Eger.


== Bilder ==

		
		
		
		
		
		
		


== Eksterne lenker ==
(hu) Offisielt nettsted 
(en) Offisielt nettsted 
(de) Offisielt nettsted 
(pl) Offisielt nettsted 
(cs) Offisielt nettsted 
(ru) Offisielt nettsted 
(en) Eger – kategori av bilder, video eller lyd på Commons 
(en) Eger – galleri av bilder, video eller lyd på Commons
John Ambrose Fleming

John Ambrose Fleming (født 29. november 1849, død 18. april 1945) var en britisk elektroingeniør og fysiker. Han er kjent for å ha funnet opp det første termisk elektroemmisjonsrøret eller vakuumrøret, dioden som senere ble kalt kenotron 1904. Han fant også opp høyrehåndsregelen som brukes innen matematikken og elektronikken. Han ble født som den eldste av syv barn.
Fleming-røret, også kalt Fleming-oskillasjonsrør, var en vakuumrørsdiode oppfunnet av John Ambrose Fleming som ble brukt i de tidige dagene ved radiokommunikasjon. På grunn av at dette var verdens første vakuumrør har IEEE beskrevet det som «en av de viktigste utviklingene innen elektronikkens historie», og oppfinnelsen er listet på IEEE Milestones for elektroteknikk.


== Priser (utvalg) ==
1910 – Hughesmedaljen


== Referanser ==
Olga Rozanova

Olga Vladimirovna Rozanova, (russisk: Ольга Владимировна Розанова; født 21. junijul./ 3. juli 1886greg. i Melenki, død 7. november 1918 i Moskva) var en russisk kunstmaler. Hun var en avantgarde-kunstner som knyttet seg til flere stilretninger i samtidskunsten, slik som suprematisme, ny-primitivisme og kubofuturisme.


== Liv og arbeid ==
Rozanova ble født i Melenki, en småby nær storbyen Vladimir. I 1904 tok hun til med en mangeårig læretid ved kunstskolen drevet av K. Bolsjakov og Konstantin Juon i Moskva. Samtidig studerte hun ved Stroganovs skole for anvendt kunst.

Fra 1911 var Rozanova en av de mest aktive medlemmene av Ungdomsforbundet (Sojuz Molodjozjij). Året etter begynte hun vennskap med futurist-poetene Velimir Khlebnikov og Aleksej Krusjenykh, sistnevnte hennes fremtidige ektemann.


=== Suprematisme ===
I 1916 ble Rozenova med i en gruppe av russiske avantgarde-kunstnere, Supremus, der futuristen Kazimir Malevitsj var den ledende. Ved den tiden hadde maleriene hennes utviklet seg videre fra påvirkningen av kubismen og den italienske futurismen. Bildene tok et fullstendig originalt byks over i ren abstrahering, der bildekomposisjonen er organisert av trykket på synet og med relasjonene mellom fargene.
I 1917-18 laget Rozanova en serie av ikke-fokuserte malerier som hun kalte tsv'etopis'. Hennes ikke-fokuserte komposisjon 1918, også kjent som Grønn strime er et forvarsel om det flate bildet, planet og de poetiske nyansene i fargene til enkelte abstrakt-ekspresjonister.
Olga Rozanova døde i Moskva i en difteri-epidemi, bare 32 år gammel.


== Referanser ==


== Eksterne lenker ==
Krugosvet, Olga Vladimirovna Rozanova (russisch)
Midnattsol (band)

Midnattsol er et gothic/folk metal-band fra Tyskland, med norsk vokalist. Bandet ble etablert i 2002 av den norske vokalist Carmen Elise Espenæs og den tyske gitarist Christian Hector.


== Medlemmer ==


=== Nåværende medlemmer ===
Carmen Elise Espenæs – Vokalist
Liv Kristine – Vokalist
Alex Kautz – Gitar
Stephan Adolph – Gitar, Bassgitar
Daniel Fischer – Keybord


=== Tidligere medlemmer ===
Christian Fütterer – Gitar
Christian Hector – Gitar
Fabian "Fabz" Pospiech – Gitar
Daniel Droste – Gitar
Birgit Öllbrunner – Bassgitar
Chris Merzinsky – Trommer
Matthias Schuler – Gitar


== Diskografi ==
Midnattsol (Demo, 2003)
Where Twilight Dwells (Studioalbum, 2005)
Nordlys (Studioalbum, 2008)
The Metamorphosis Melody (Studioalbum, 2011)
The Aftermath (Studioalbum, 2018)


== Eksterne lenker ==
(en) Offisielt nettsted 
(en) Midnattsol på Apple Music 
(en) Midnattsol på Discogs 
(en) Midnattsol på MusicBrainz 
(en) Midnattsol på Encyclopaedia Metallum 
(en) Midnattsol på Spotify 
(en) Midnattsol på Songkick 
(en) Midnattsol på Last.fm 
(en) Midnattsol på Genius — sangtekster 
(en) Midnattsol på AllMusic
Carmen Elise Espenæs

Carmen Elise Espenæs (født 30. september 1983 i Stavanger) er vokalist og grunnlegger av det norske folk metal-bandet Midnattsol og Savn.Carmen Elise er lillesøster til Liv Kristine Espenæs Krull som er kjent fra Theatre of Tragedy og Leaves' Eyes.


== Diskografi ==


=== Midnattsol ===
Midnattsol (Demo, 2003)
Where Twilight Dwells (Studioalbum, 2005)
Nordlys (Studioalbum, 2008)
The Metamorphosis Melody (Studioalbum, 2011)
 The Aftermath (Studioalbum, 2018)


=== Savn ===
Savn (Studioalbum, 2014)


== Referanser ==


== Eksterne lenker ==
(en) Carmen Elise Espenæs – kategori av bilder, video eller lyd på Commons 
(en) Carmen Elise Espenæs på Discogs 
(en) Carmen Elise Espenæs på MusicBrainz
Themistokles von Eckenbrecher

Karl Paul Themistokles von Eckenbrecher (født 17. november 1842 i Athen, død	4. desember 1921 i Goslar) var en tysk landskaps- og marinemaler. 


== Liv og arbeid ==
Themistokles von Eckenbrecher ble født i Athen. Faren kom fra en prøyssisk offisersfamilie og hadde studert filosofi og medisin. Moren var italiensk kjøpmannsdatter. Da Themistokles ytret ønske om å bli maler, støttet familien ham ved bosette seg i Potsdam, der han studerte under hoffmaleren Carl Gustav Wegener i 1859–60, og i Düsseldorf i 1861–67, der han studerte under Oswald Achenbach. 

Von Eckenbrecher reiste rundt i Europa og malte, han besøkte også Norge. Han reiste også til Midtøsten, kolonier i Afrika og Filippinene. Eckenbrecher vendte tilbake til Tyskland og døde i Goslar, der han er gravlagt.


== Referanser ==


== Kilder ==
Siegfried Gehrecke, Themistokles von Eckenbrecher. Goslar: Museumsverein Goslar, 1985.


== Eksterne lenker ==
(en) Themistokles von Eckenbrecher – kategori av bilder, video eller lyd på Commons
Anthony Stokes

Anthony Stokes (født 25. juli 1988 i Dublin) er en irsk fotballspiller som spiller for den skotske klubben Hibernian FC. 
31. august 2010 undertegnet han en fireårskontrakt for Celtic, og debuterte for sin nye klubb 11. september 2010, da Celtic vant 3–0 over Hearts. 6. november 2010 laget han karrierens første hat trick da Celtic vant 9-0 over Aberdeen.


== Referanser ==


== Eksterne lenker ==
(en) Anthony Stokes – UEFA 
(en) Anthony Stokes – Transfermarkt 
(en) Anthony Stokes – national-football-teams.com 
(en) Anthony Stokes – Soccerbase.com 
(en) Anthony Stokes – FootballDatabase.eu 
(en) Anthony Stokes – Soccerway 
(en) Anthony Stokes – EU-Football.info 
(en) Anthony Stokes – Tyrkias fotballforbund 
(en) Anthony Stokes – FBref 
(es) Anthony Stokes – as.com
Philippe Perakis

Philippe Perakis (født 30. mars 1966 i Sveits) er en sveitsisk tidligere profesjonell utfor-syklist. Han var en pionér innen bruk av avansert beskyttelsesutstyr ved utfor på terrengsykkel og bidro til større utbredelse av bruk av overkroppsbeskyttelse i andre hastighetssporter som bl.a. utfor på ski.
På begynnelsen av 90-tallet var Perakis sterkt eksponert i internasjonal terrengsykkelpresse, og en av de mest profilerte og populære terrengsyklistene. Han ble kjent for bruken av ekstreme beskyttelsesdrakter med særskilt spennende utseende (på folkemunne kalt «rustninger») og fulldempede utforsykler med futuristiske design, og ble ofte omtalt som «astronauten». På dette vis bidro han gjennom sin profesjonelle karriere til å gjøre innovasjoner på sykkel og beskyttelsessiden populært og kommersielt utbredt.
Perakis var den første europeiske utøver som vant det tradisjonsrike og ekstreme utforrittet «Mammoth Kamikaze» i USA, der utøverne kommer opp i hastigheter på over 110 km/t. Under en annen konkurranse, verdensmesterskapet i 1990, i en løype kalt the Purgerator, endte Perakis på andreplass i kvalifiseringen, hvorpå han i treningen kjørte ut og brakk armen. En annen rytter hadde to dager tidligere falt og fått brist i både nakken og armen. Perakis hadde kjørt så spektakulært at Greg Herbold, som vant konkurransen og ble verdensmester i utforsykling for 1990, uttalte «The way he was riding scared me half to death».Det var i 1992, da terrengsykkelsporten fremdeles var i den spede begynnelse, at Perakis på eget initiativ begynte å benytte beskyttelsesutrusning fra motorsykkelbransjen. Hans favoritt var rustninger av italienske Dainese, et verdensledende italiensk konsern innen beskyttelsesbekledning for motorsport. Kort etter etablerte Dainese en egen avdeling dedikert til terrengsykling og annen idrett. Det var først etter dette at Dainese satset på alpint-markedet og at bruk av ryggplater innen alpint ble vanlig, deriblant en slik som alpinisten Aksel Lund Svindal var ikledd ved det stygge fallet i Beaver Creek i 2007.Etter proffkarrieren arbeidet Perakis som sponsor- og markedsføringssjef for Dainese. Han slo seg deretter opp som konsulent innen merkevarebygging og markedsføring.


== Verv ==
SCF, Swiss Cycling Federation, Ansvarlig landslagstrener, 1997-98,
BAD, Biker Association Downhill, President, 1994-96,
UCI, Det internasjonale sykkelforbundet, Representant for utøverne, 1994-96
IOC, Den internasjonale olympiske komité, Guide, 1988-89


== Referanser ==
Bjørgatunnelen (Sørreisa)

Bjørgatunnelen er en 1180 meter lang veitunnel i Sørreisa kommune i Troms, og ble åpnet i 1984.
Den er en del av fylkesvei 7840. Tunnelen er smal, og det er skiltet at moderne lastebiler må kjøre midt i åpningen. Tidligere hadde tunnelen en kuldeport ved nordøstinnslaget hvor man måtte stoppe og vente på grønt lys slik at porten kunne åpne.
Fra 15. august 2017 til 16. mars 2018 ble tunnelen stengt som følge av vedlikeholdsarbeid, og ble oppgradert for å tilfredsstille EUs tunnelsikkerhetsdirektiv.


== Se også ==
Veitunneler i Norge


== Eksterne lenker ==
Bjørgatunnelen i Google Street View
Kaperskartunnelen

Kaperskartunnelen er en veitunnel i Senja kommune i Troms og Finnmark. Den er 630 meter lang og en del av fylkesvei 7862.


== Se også ==
Grunnfarnestunnelen
Sifjordura tunnel
Veitunneler i Norge


== Referanser ==
Lukas Jutkiewicz

Lukas Isaac Paul Jutkiewicz (født 28. mars 1989) er en engelsk fotballspiller som spiller for Birmingham City FC.
Jutkiewicz har en fortid fra flere britiske klubber og har spilt for engelske Swindon Town, Everton, Plymouth Argyle, Huddersfield Town og skotske Motherwell.
Den 15. juli 2014 meldte han overgang fra Middlesbrough til Burnley FC, hvor han skrev under på en treårskontrakt.


== Referanser ==


== Eksterne lenker ==
(en) Lukas Jutkiewicz – Transfermarkt 
(en) Lukas Jutkiewicz – WorldFootball.net 
(en) Lukas Jutkiewicz – Soccerbase.com 
(en) Lukas Jutkiewicz – FootballDatabase.eu 
(en) Lukas Jutkiewicz – Soccerway 
(en) Lukas Jutkiewicz – PlaymakerStats.com 
(en) Lukas Jutkiewicz – FBref 
(es) Lukas Jutkiewicz – as.com
Sifjordura tunnel

Sifjordura tunnel er en veitunnel i Senja kommune i Troms og Finnmark. Den er 1 517 meter lang og en del av fylkesvei 7862. Tunnelen ble åpnet i 1993 og erstattet en rasfarlig veistrekning langs fjorden. Tunnelen ble oppgradert i 2018 for å tilfredsstille EUs tunnelsikkerhetsdirektiv.


== Referanser ==


== Se også ==
Grunnfarnestunnelen
Kaperskartunnelen
Sifjordskaret tunnel
Veitunneler i Norge
Grunnfarnestunnelen

Grunnfarnestunnelen  er en veitunnel i Senja kommune i Troms og Finnmark. Den er 570 meter lang og en del av fylkesvei 7862. Tunnelen åpnet i 1977.


== Se også ==
Kaperskartunnelen
Sifjordura tunnel
Veitunneler i Norge


== Referanser ==
Flakstadskarettunnelen

Flakstadskarettunnelen er en veitunnel i Senja kommune i Troms og Finnmark. Den er 900 meter lang og en del av fylkesvei 7864.


== Se også ==
Sifjordura tunnel
Veitunneler i Norge


== Eksterne lenker ==
Sifjordskaret tunnel – Kartverket: Faktaark
Sophie Gengembre Anderson

Sophie Gengembre Anderson (født 1823 i Paris, død 10. mars 1903 i Falmouth) var en fransk-britisk prerafaelittisk maler. 


== Liv og arbeid ==
Hun ble født i Paris med engelsk mor og fransk far, arkitekten Charles A.C. Gengembre. Som ung studerte hun portrettmaleri under Baron von Steuben i Paris. 
Da februarrevolusjonen brøt ut i 1848 flyttet hun med familien sin til Cincinnati i USA. Der giftet hun seg med den britiske kunstneren Walter Anderson, en annen prerafaelitt. De to dro tilbake til England i 1854. Året etter stilte hun ut sitt første bilde i Royal Academy.
Anderson var en dyktig maler som særlig kunne få frem lyseffekter og folder i klær. Hun malte både portretter og landskapsmalerier, men valgte særlig barn som modeller. Hun malte f.eks. flere italienske bondeunger som hun møtte på Capri.
Sophie Gengembre Anderson døde i sitt hjem i Falmouth, England i 1903.


== Utvalgte verk ==

		
		
		
		
		
		
		
		
		
		
		


== Referanser ==
Christian Kipfer

Christian Kipfer (født 19. desember 1921, død 2009), var en sveitsisk turner.
Han deltok i OL i 1948, der han fikk to medaljer; sølv i lagkampen og bronse i skranke individuelt. Bronsen i skranke delte han med landsmannen Josef Stalder. Sammenlagt fikk han 5.-plass individuelt, og ble Sveits' tredje beste deltaker. I lagkonkurransen var Sveits kun 0,1 poeng bak Finland.


== Referanser ==


== Eksterne lenker ==
(en) Christian Kipfer – Olympedia 
(en) Christian Kipfer – Sports-Reference (OL-resultater – arkivert) 
Profil på DatabaseOlympics
Den store moderlosje av det Eklektiske frimurerforbund

Den store moderlosje av det Eklektiske frimurerforbund (tysk: Die Große Mutterloge des Eklektischen Freimaurerbundes) var en storlosje innenfor tysk frimureri med hovedsete i Frankfurt am Main, som ble grunnlagt i 1741. Storlosjen ble nedlagt i 1935 under det tyske rike. Etter andre verdenskrig ble den ikke gjenopprettet. Storlosjen hadde sin største utbredelse i 1933 med 3 500 medlemmer fordelt på 24 losjer. Den var den tredje av de såkalte «humanitære» storlosjer.  Den 19. juni 1949 ble dens losjer tilsluttet Den tyske storlosje av gamle, frie og anerkjente murere.


== Litteratur ==
Eugen Lennhoff/Oskar Posner: Internationales Freimaurer-Lexikon. Almathea-Verlag München 1980, Reprint von 1932, ISBN 3-85002-038-X
Helmut Neuberger: Winkelmaß und Hakenkreuz: Die Freimaurer und das Dritte Reich. Herbig Verlag, München 2001, ISBN 3-7766-2222-9
Ferdinand Runkel: Geschichte der Freimaurerei. Hobbing, Berlin, 3 Bd., Nachdruck: Edition Lempertz, Bonn 2006, ISBN 3-933070-96-1
Mølnåstunnelen

Mølnåstunnelen er en 415 meter lang veitunnel i Harstad kommune i Troms. Den er en del av riksvei 83.


== Se også ==
Veitunneler i Norge


== Referanser ==
Robert Lucy

Robert Lucy (født 20. februar 1923) er en tidligere sveitsisk turner.
Han deltok i OL 1948, der han deltok på det sveitsiske laget som vant sølv i lagkampen. Han fikk ingen individuelle medaljer, men fikk 14.-plass i hopp og 16.-plass i bøylehest som beste plasseringer. Sammenlagt kom han på 15.-plass.


== Eksterne lenker ==
(en) Robert Lucy – Olympics.com 
(en) Robert Lucy – Olympic.org 
(en) Robert Lucy – Olympedia 
(en) Robert Lucy – Sports-Reference (OL-resultater – arkivert) 
Profil på DatabaseOlympics
Lokket tunnel

Lokket tunnel er en 115 meter lang tunnel mellom Botn og Harstad sentrum i Harstad kommune i Troms. Den er en del av riksvei 83.


== Se også ==
Veitunneler i Norge


== Referanser ==
Emil Studer

Emil Studer (født 11. mai 1914) er en tidligere sveitsisk turner.
Han deltok i sommer-OL 1948, der han deltok på det sveitsiske laget som vant sølv i lagkampen. Han fikk ingen individuelle medaljer, men fikk 4.-plass i svingstang, 5.-plass i ringer og 8.-plass i bøylehest som beste plasseringer. Sammenlagt kom han på 6.-plass, og ble Sveits' fjerde beste utøver.


== Eksterne lenker ==
(en) Emil Studer – Olympedia 
(en) Emil Studer – Sports-Reference (OL-resultater – arkivert) 
Profil på DatabaseOlympics
Melchior Thalmann

Melchior Thalmann (født 21. mai 1924) er en tidligere sveitsisk turner.
Han har medaljer fra to OL. Han deltok i OL 1948, der han deltok på det sveitsiske laget som vant sølv i lagkampen som yngstemann på laget med såvidt over 24 år. Han fikk ingen individuelle medaljer, men fikk 20.-plass i skranke og hopp som beste plasseringer. Sammenlagt kom han på 21.-plass, og ble Sveits' nest dårligste utøver.
I neste OL, i Helsingfors i 1952, vant Sveits igjen sølv i lagkonkurransen. Denne gangen fikk han 7.-plass i svingstang som beste individuelle plassering, og han kom på 25.-plass individuelt.
I VM-sammenheng var han med å vinne laggull i 1950 og bronse i 1954.


== Eksterne lenker ==
(en) Melchior Thalmann – Olympedia 
(en) Melchior Thalmann – Sports-Reference (OL-resultater – arkivert) 
Profil på DatabaseOlympics
Historiske VM-resultater – Lagkonkurranse
Hans Bründler

Hans Bründler er en tidligere sveitsisk turner.
Han har én internasjonal medalje; han deltok i VM 1954, der han deltok på det sveitsiske laget som vant bronse i lagkampen, bak Sovjetunionen og Japan.


== Eksterne lenker ==
Sport-komplett.de – Historiske VM-resultater – lagkonkurranse
Sølvtråd

Sølvtråd er tynne og lange sølvbiter som er uttrukket som tråd. 
Foruten å være handelsvare til smykkeproduksjon både profesjonelt og til hobby, er sølvtråd med standardiserte tykkelser den viktigste delen i smeltesikringer, som fortsatt er i bruk i eldre sikringsbokser. Trådene er da laget slik at de smelter og brister ved overskridelse av standardbelastninger målt i ampere, og dermed bryter strømkretsen før ledningsnett eller overledning med gnistgap antenner omgivelsene og lager husbrann.